Frá og með deginum í dag , 1. nóvember , eru báðir vellir félagsins formlega lokaðir fyrir veturinn . Golftímabilið 2019 hefur verið einstakt , byrjaði snemma og lauk seint . Veðurguðirnir léku við okkur á árinu og kveðjum við því tímabilið sátt og látum okkur strax byrja að hlakka til að mæta til leiks á vellina á næsta ári . Vera má að einhver lykkja Korpúlfsstaðarvallar verði sett í vetrarbúning fyrir félagsmenn og mun það þá vera tilkynnt sérstaklega á vefsíðu félagsins . Eins og áður verður Thorsvöllur opinn allt árið og hafa félagsmenn því kost á að spila hann sama hvernig viðrar . Básar golfæfingasvæði er eins opið alla daga vikunnar og tilvalið að mæta þangað , nýta sér Trackman Range til að halda utan um æfingarnar og halda sveiflunni við yfir vetrartímann . Við þökkum kærlega fyrir gott tímabil og hvetjum ykkur til að fylgjast með og taka þátt í vetrarstarfi klúbbsins sem fer á fulla ferð í janúar á nýju ári .